Žaloba podaná 9. septembra 2023 – Jopp – Pol Eksport – Import Ryszard Jopp – Krzysztof Jopp/EUIPO – SmarTT [Nožičky (na nábytok-)]
(vec T-554/23)
Jazyk, v ktorom bola podaná žaloba: poľština
Účastníci konania
Žalobkyňa: Przedsiębiorstwo produkcyjno – usługowo – handlowe Jopp – Pol Eksport – Import Ryszard Jopp – Krzysztof Jopp sp.j. (Ryczywół, Poľsko) (v zastúpení: A. Korbela, radca prawny)
Žalovaný: Úrad Európskej únie pre duševné vlastníctvo (EUIPO)
Ďalší účastník konania pred odvolacím senátom: SmarTT sp. z o.o. (Kobielice, Poľsko)
Údaje týkajúce sa konania pred EUIPO
Majiteľ sporného dizajnu: žalobkyňa
Dotknutý sporný dizajn: dizajn Spoločenstva nožičky (na nábytok -) – dizajn Spoločenstva č. 3 844 620-0001
Konanie pred EUIPO: výmazové konanie
Napadnuté rozhodnutie: rozhodnutie tretieho odvolacieho senátu EUIPO z 26. júna 2023 vo veci R 367/2022-3
Návrhy
Žalobkyňa navrhuje, aby Všeobecný súd:
zrušil rozhodnutie tretieho odvolacieho senátu EUIPO z 26. júna 2023 vydané vo veci R 367/2022-3, ktorým sa zrušil zapísaný dizajn Spoločenstva (RCD) 003844620-0001,
zrušil rozhodnutie výmazového odboru EUIPO z 12. januára 2022 r., vydané vo veci ICD 114 423, (predchádzajúce vyššie uvedenému rozhodnutiu), ktorým sa vymazal dizajn Spoločenstva RCD 003844620-0001,
vrátil EUIPO na nové konanie návrh zo 4. decembra 2020 na výmaz zapísaného dizajnu Spoločenstva RCD 003844620-0001, ktorý podala spoločnosť SmarTT Spółka z o. o.,
uložil úradu povinnosť prijať nevyhnutné opatrenia na splnenie povinnosti vyplývajúcej z článku 61 ods. 6 nariadenia Rady (ES) č. 6/2002, vrátane:
a)    správneho definovania pojmu „informovaný používateľ“, ktorým môže byť ako profesionál, tak aj spotrebiteľ, ale nikdy nie osoba, ktorá nikdy nekupovala výrobky, v ktorých je použitý a ktoré obsahujú dizajn Spoločenstva podliehajúci ochrane;
b)    neuprednostňovania subjektov používajúcich nekalé trhové metódy;
c)    nepoužívania takého dôkazu o oznámení dôvodov diskvalifikácie, ktorého kvalita neumožňuje jeho porovnanie s napadnutým dizajnom Spoločenstva;
uložil EUIPO povinnosť nahradiť trovy konania.
Uvádzané žalobné dôvody
porušenie Zmluvy o fungovaní Európskej únie, v ktorej sa zdôrazňuje, že cieľom jej vypracovania je zabezpečenie „zdravej hospodárskej súťaže“,
porušenie článku 3 písm. a) a c), článku 4 ods. 2 písm. a) a b), článku 4 ods. 3, článku 5 ods. 1, článku 7 ods. 1, článku 25 ods. 1 písm. b) v spojení s článkom 6 ods. 1, článku 59, článku 62, článku 65 a článku 68 nariadenia Rady (ES) č. 6/2002.
____________